b'\n_START_ARTICLE_\nJalkapallon alle 19-vuotiaiden Euroopan-mestaruuskilpailut 2013\n_START_SECTION_\nKarsinnat\n_START_PARAGRAPH_\nKarsinnat EM-lopputurnaukseen jakautuivat lohkovaiheeseen ja jatkokarsintaan. Lohkovaihe oteltiin 26. syyskuuta \xe2\x80\x93 26. marraskuuta 2012 ja siihen osallistui 51 joukkuetta, jotka jaettiin kahteentoista nelj\xc3\xa4n joukkueen lohkoon. Lohkojen kaksi parasta sek\xc3\xa4 paras lohkokolmonen eteniv\xc3\xa4t jatkokarsintaan seuranaan Espanja, Serbia ja Turkki, jotka olivat p\xc3\xa4\xc3\xa4sseet suoraan jatkovaiheeseen ranking-sijoitustensa perusteella._NEWLINE_Jatkokarsintaottelut pelattiin 22. toukokuuta \xe2\x80\x93 11. kes\xc3\xa4kuuta 2013. Maat jaettiin seitsem\xc3\xa4\xc3\xa4n lohkoon, joista vain voittajat selvisiv\xc3\xa4t loppukes\xc3\xa4n turnaukseen is\xc3\xa4nt\xc3\xa4maa Liettuan ohella.'